Oranĝakrona iktero

La Oranĝakrona iktero (Icterus auricapillus) estas specio de birdo de la familio de Ikteredoj kaj de ties tipa genro nome Ikteroj kiu enhavas speciojn kiuj montras flavajn kaj nigrajn kolorojn. 

Ĝi troviĝas en nordaj Kolombio kaj Venezuelo, krom plej okcidenta pinto de Panamo.

Ties natura habitato estas subtropikaj aŭ tropikaj sekaj arbaroj, subtropikaj aŭ tropikaj humidaj arbaroj de malaltaj teroj kaj tre degraditaj iamaj arbaroj.

Tiu estas birdo, kun ĉefe sulfurflava plumaro kaj tre oranĝa nuanco en kapo, kio nomigas la specion kaj rekte en la komuna nomo kaj metafore en la latina scienca nomo kie auricapillus signifas precize “kun oreca krono”. Dume Icterus aludas al la ĝenerala flava koloro. Maskla plenkreskulo havas mezgrandan nigrajn okulmaskon kiel brido el la bekobazo al la okulo, kiu pluas kaj kovras la gorĝareon kaj eĉ la supran bruston. Estas nigraj ankaŭ la vosto kaj la flugiloj kiuj montras ne  blankan flugilstrion sed ja tre flavan ŝultromakulon. La beko estas fortika kaj griza (sed ne tiom markata eburblanka unua duono de la suba makzelo), dum ankaŭ la kruroj estas grizaj.

La junuloj estas malhelruĝecaj kun tre markata hela kaj larĝa suba makzelo de la beko.

 Referencoj 
 BirdLife International 2004.  Icterus auricapillus.   2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Paseroformaj
Kategorio:Ikteredoj
Kategorio:Birdoj de Ameriko
Kategorio:Birdoj de Kolombio
Kategorio:Birdoj de Venezuelo